སྤྱིར་ནངས་མོའི་ཟས་བཅུད་ཀྱིས་ཉིན་གང་པོའི་ཟས་བཅུད་ཀྱི་བརྒྱ་ཆའི་སུམ་ཅུ་ཟིན་ཡོད་ལ།གལ་ཏེ་ནམ་རྒྱུན་ནངས་ཟས་མ་ཟས་ཚེ།ཕོ་བའི་མེ་དྲོད་ཀྱི་སྟོབས་ཅི་འདྲ་འབར་ཡང་འཇུ་བྱའི་རྫས་མེད་པས་ཐད་ཀར་ཕོ་རྩིར་གནོད་སྐྱོན་ངེས་ཅན་ཞིག་ཐེབས་ཤིང་།དུས་ཡུན་རིང་པོར་ནངས་ཟས་མི་བཟའ་པ་དང་དུས་ལྟར་མི་བསྟེན་པའི་གོམས་གཤིས་ཆགས་ན་ཕོ་བའི་འཇུ་སྟོབས་ཇེ་ཞན་དུ་སོང་ནས་ཕོ་བའི་གནས་སུ་གཉན་ཚད་ལྟ་བུའི་ཁོང་ནད་འདྲ་མིན་སྣ་ཚོགས་འབྱུང་ཞིང་ལུས་ཕུང་བདེ་ཐང་ལ་གནོད་འཚེ་ཚབས་ཆེན་འབྱུང་ངེས།